Ebstorfas karte
Ebstorfas pasaules karte (vācu: Ebstorfer Weltkarte) ir viena no viduslaikos tapušajām pasaules kartēm (latīņu: mappa mundi), kas koncentriskā veidā attēlo 13. gadsimta beigās eiropiešiem zināmo pasauli. Pasaules centrā atrodas Jeruzaleme, augšā Dienvidāzija, pa labi Āfrika, apakšā Eiropa, pa kreisi Centrālāzija. Domājams, ka karti savam misijas darbam Ziemeļu krusta karu laikā izveidojuši Premonstriešu ordeņa mūki, tajā attēlota arī Rīga, Livonija un Kurzeme.